《送先上人亲潜庵》
宋代·释德洪

潜庵九十一，自是百岁人。造物偶遗漏，顿置漳水滨。

先禅江西来，邈得渠侬真。展挂雪色壁，毛发皆精神。

三玄合水乳，五位透金尘。譬如百衲帔，岁晚思惠新。

臊僧不肯信，眼肉悬千斤。飞兔略燕楚，敏若臂屈伸。

衲子参活意，击电飞机轮。宁如臊僧徒，蠢蠢粘唾津。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。